Croissant

náhľad|Croissant so šunkou a syrom

Croissant (iné názvy pozri nižšie) je druh pečiva z kysnutého vrstvového cesta. Má tvar rožku.

 Názvy a výslovnosť  
Slovenské názvy sú croissant, croisant,croisant. ŠALING, S. et al. Veľký slovník cudzích slov. Bratislava: Samo, 2008, S. 208, 635 kroasant.MAINTZ, R. et al. Technológia pekárskej výroby. Bratislava: Promp, 2002, ISBN 8096836641, S. 156

Slovenská výslovnosť tvaru crois(s)ant je [kruasant],croissant. Ortograficko-gramatický slovník slovenčiny z r. 2022  [kruasan]croissant. Slovník cudzích slov (akademický). [kroasant], [kroasan]HRADECKÝ, T. Ako vyslovíme - výslovnosť cudzojazyčných mien, názvov, slov a výrazov. Bratislava: Tibor Hradecký, 1998, S. 11 alebo [kroasán].DEUS, M. Sendviče - klasické i moderné. Praha: Line Art Group, 2014, S. 9PRÍDAVOK, J., BARTEK. H. Slovník cudzích slov a výrazov v slovenčine. Praha: Česko-slovenská grafická Únia, 1939, S. 131

Francúzsky, a teda pôvodný, názov je croissant. Jeho francúzska výslovnosť je [kruasɑ̃], t. j. v IPA: [kʀwasɑ̃]. Znak ɑ̃ znamená nosové a. Francúzske slovo croissant znamená: rožok, polmesiac.

 Charakteristika 
Na pláty cesta sa kladie zmäknuté maslo, spoločne sa vyvalkajú. Tomuto procesu spracovania cesta, vďaka ktorému má upečený výrobok vločkovitú a nadýchanú štruktúru podobnú pečivu z cesta lístkového, sa hovorí laminovanie. Je v tvare rožku, tradične bez plnky.

Croissant môže byť plnený rôznymi plnkami (napr. čokoládou alebo džemom). Aj keď sa croissant vyrába na sladko, sú známe aj slané varianty (napr. croissant zo zapečeným syrom, šunkou).

 Pôvod 
Prvý oficiálny recept na croissant je z roku 1839 a spája sa s menom August Zang, ktorý bol majiteľom viedenskej pekárne pri rue de Richelieu v Paríži.Dátum 1839 a ostatné informácie sú doložené v Jim Chevallier: August Zang and the French Croissant: How Viennoiserie Came to France, s. 3-30; pre dátum 1838 pozri Giles MacDonogh "Reflections on the Third Meditation of La Physiologie du goût and Slow Food"   (s. 8); a rakúsky PowerPoint - Ess-Stile udáva dátum 1840 (slide 46). Obrázok pekárne z 1909 ukazuje rovnaký dátum jej založenia, avšak pekáreň bola v tlači zdokumentovaná už predtým. Existuje však aj niekoľko iných legiend o croissantoch. Podľa niektorých zdrojov bol vynájdený croissant krátko po obliehaní Viedne v roku 1686. Poľský špión a diplomat Franciszek Kulczycki, majiteľ kaviarne Zur blauben Flasche vraj presvedčil majiteľa neďalekej pekárne, Petra Wendela, aby začal vyrábať torty v tvare polmesiaca na počesť víťazstva nad tureckými vojskami.

 Referencie 

 Iné projekty 

 Pozri aj 
 Rožok
 Brioška

Kategória:Francúzska kuchyňa
Kategória:Chlieb a pečivo